**Informacija dėl socialinės paramos mokiniams**

**Nuo 2016 m. liepos 1 d.** bus priimami prašymai-paraiškos dėl nemokamo mokinių maitinimo ir paramos mokinio reikmenims įsigyti.

 *Nemokami pietūs, nemokamas maitinimas dieninėje vasaros stovykloje ir parama mokinio reikmenims įsigyti skiriama,* jeigu vidutinės pajamos vienam iš bendrai gyvenančių asmenų per mėnesį yra mažesnės kaip **153 Eur.** (*Nemokami pietūs* taip pat gali būti skiriami, jeigu vidutinės pajamos vienam iš bendrai gyvenančių asmenų per mėnesį yra mažesnės kaip **204 Eur** (*kai mokinys auga nepilnoje šeimoje, šeimoje yra 3 ir daugiau vaikų, mokinys yra neįgalus, mokinio tėvai yra neįgalūs ir nedirbantys arba mokinio tėvai yra neįgalūs pensininkai)*).

 Bendrai gyvenančių asmenų vidutinės mėnesio pajamos socialinei paramai mokiniams gauti apskaičiuojamos *pagal 3 kalendorinių mėnesių* iki kreipimosi dėl socialinės paramos mokiniams mėnesio pajamas arba *pagal kreipimosi* dėl socialinės paramos mokiniams *mėnesio* pajamas, jei bent vieno šeimos nario pajamų šaltinis ar šeimos sudėtis, palyginti su 3 praėjusiais kalendoriniais mėnesiais, pasikeitė.

 *Dėl socialinės paramos mokiniams prašome kreiptis:*

į seniūnijos socialinę darbuotoją nuo liepos 1 d. (seniūnijos soc. darbuotoja atostogaus nuo 07.18 iki 08.08);

gimnazijoje paraiškas priims direktoriaus pavaduotoja ugdymui Ž. Semaškienė nuo 07.01. iki 07.14; nuo 07.15 iki 08.16 direktoriaus pavaduotojas ūkio reikalams S. Žekonis

gimnazijos socialinė pedagogė paraiškas priims nuo 08.17

 *Dėl paramos mokiniams gali kreiptis* vienas iš tėvų ar kitų bendrai gyvenančių pilnamečių asmenų, globėjų (rūpintojų), pilnametis mokinys ar nepilnametis mokinys, kuris yra susituokęs arba emancipuotas.

 **Kreipiantis dėl socialinės paramos mokiniams būtina pateikti šiuos dokumentus:**

 - asmens tapatybės dokumentą;

 - vaikų gimimo liudijimus;

 - pažymas apie **visas pajamas** per 3 praėjusius mėnesius iki prašymo pateikimo arba kreipimosi mėnesio pajamas;

 - pažymas iš mokymo įstaigų, jeigu vyresni kaip 18 m. šeimos nariai mokosi;

 - teismo nutartį dėl tėvystės nustatymo ir išlaikymo vaikams priteisimo arba teismo patvirtintą sutartį dėl vaikų išlaikymo;

 - įmonės, įstaigos, organizacijos ar antstolio išduotą pažymą apie gautas lėšas vaikui išlaikyti (alimentus) arba pažymas iš Vaikų išlaikymo fondo;

 - asmenys, vykdantys individualią veiklą ar turintys verslo liudijimus, pateikia pajamų ir išlaidų apskaitos žurnalą.

 1 PASTABA: jei kreipimosi dėl socialinės paramos mokiniams metu bendrai gyvenantys asmenys gauna socialinę pašalpą ar kompensacijas, pareiškėjas pateikia laisvos formos prašymą socialinei paramai mokiniams gauti.

 2 PASTABA: jeigu vienos šeimos vaikai lanko skirtingas švietimo įstaigas, dėl socialinės paramos mokiniams kreipiamasi į vieną pasirinktą instituciją (mokyklą, seniūniją, Socialinės paramos skyrių).

 3 PASTABA: siekdami socialinę paramą mokiniams gauti laiku, dėl pažymų apie darbo užmokestį į darbdavį kreipkitės prieš 2 savaites.

 4 PASTABA: pažymų iš SODROS, Darbo biržos ir Nacionalinės mokėjimo agentūros, žemės nuosavybės dokumentų pristatyti nereikia.

 5 PASTABA: prašymai mokinio reikmenims įsigyti priimami iki **2016 m. spalio 5 d.,** o dėl nemokamo maitinimo galima kreiptis ištisus mokslo metus.

Socialinė pedagogė Gitana Tulušienė